வாய்க்கால் சுத்தம் பண்ண நான் கிளம்பினப்போ, 'பொட்ட கோழி கூவி பொழுது விடிஞ்சிருமா?'ன்னு கேலி பண்ணினாங்க. இப்போ ஊருக்கே விடியலை காமிச்சுட்டேன். மனநலம் சரியில்லாத சித்தியை தாயா இருந்து பார்த்துக்குற அளவுக்கு என் மூத்த பேத்தியை நல்ல குணத்தோட வளர்த்திருக்கேன். இந்த 65 வயசுலேயும் உழைச்சு சாப்பிடுறேன். ஊரு நல்லதுக்காக நிறைய யோசிக்கிறேன். போதும்... என் வாழ்க்கைக்கு அர்த்தம் கிடைச்சிருச்சு!